Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ К. В. Урысей студентхэм я махуэм теухуа и хъуэхъу
Ныбжьэгъу лъапIэхэ!
Урысей студентхэм я махуэмкIэ си гуапэу сынывохъуэхъу!
Дэтхэнэри щыстудент илъэсхэр Iуэху зэмылIэужьыгъуэхэмкIэ гъэнщIа зэман хьэлэмэтщ. А лъэхъэнэрщ дэтхэнэми IэщIагъэмкIэ и зэфIэкIхэр щызэтеувэр, ехъулIэныгъэхэр къыщежьэр.
Фэ, студентхэм я иджырей щIэблэр, гъуэгу мытыншым, ауэ щIэныгъэхэм я къежьапIэ гъуэгу гъэщIэгъуэным фытеуващ дуней псом зэхъуэкIыныгъэхэр щыщрагъэкIуэкI, къэралыр къыщагъэщIэрэщIэж зэманым. Фэ фхэлъ егугъуныгъэмрэ жэуаплыныгъэмрэ куэдкIэ елъытауэ щытынущ Урысейр адэкIэ зыхуэкIуэнур, дуней псом абы щиIэну мыхьэнэмрэ щиубыды-ну увыпIэмрэ.
Ди къэралым и къэкIуэнум езыхэм я гъащIэр быдэу пыщIауэ зэрыщытыр къазэрыгурыIуэм къыхэкIыу, Къэбэрдей-Балъкъэрым и студентхэм иджырей щIэныгъэхэр ерыщу зэрызрагъэгъуэтынум, абыхэм я IэщIагъэм псори хуэныкъуэу зэрыщытынум икIи къарууэ яIэр республикэм, ди Хэкум я зыужьыныгъэм нэгъэсауэ зэрыхуаунэтIынум шэч къытесхьэркъым.
Узыншагъэ быдэ, насып фиIэну, еджэнымкIэ ехъулIэныгъэхэр къэфхьыну си гуапэщ. Фи мурадпсорикъывэхъулIэнусынывохъуэхъу!
